kardosdrur/scandi-wiki huggingface dataset:
Marino Basso

Marino Basso (født 1. juni 1943) er en tidligere italiensk professionel landevejscykelrytter, som vandt VM i landevejscykling i 1972.

Basso vandt totalt 15 etaper ved Giro d'Italia, 6 ved Tour de France og 6 ved Vuelta a España. Han blev vinder af Giro d'Italia's pointtrøje i 1971 og det italienske mesterskab i landevejscykling i 1972.

Han er ikke relateret til den italienske cykelrytter Ivan Basso.

Eksterne henvisninger

Mandlige cykelryttere fra Italien
Verdensmestre i landevejsløb
Château de Cayx

Château de Cayx (udtales //) er et vinslot i Frankrig i landsbyen Caïx i kommunen Luzech omkring tyve kilometer fra Cahors. Slottet ejes af dronning Margrethe 2.

Historie 
Château de Cayx kan spores til 1300-tallet, hvor det kontrollerede sejladsen på Lot-floden. I 1600-tallet blev slottet erhvervet af Lefranc de Pompignan-familien. Det var den, der i 1700-tallet indrettede kældrene til vinproduktion. I 1974  købte dronning Margrethe og prins Henrik slottet, det blev restaureret og vinproduktionen genoptaget.

Ved prins Henriks bisættelse i Christiansborg Slotskirke 20. februar 2018 blev der brugt muld fra vinmarkerne omkring slottet ved jordpåkastelsen.

Vinen 
Ifølge de franske appellationsregler skal en Cahors-vin bestå af mindst 70 procent af druen Auxerrois (også kendt som Malbec). Alt efter årgang tilsættes på Château de Cayx både Merlot og Tannat. Vinene lagres 18 måneder på barriques (vinfade).

Kvaliteten af Château de Cayx-vinene har været diskuteret. Cahors er et meget gammelt vindistrikt, men i 1912 ødelagde angreb af vinlus produktionen fuldstændigt. Den kom først rigtigt i gang igen i 1950'erne og måtte opbygges fra grunden, så Cahors er egentligt et ungt vindistrikt. Slottet var med i et kooperativ. Efter Prins Henriks overtagelse er der arbejdet på at forfine druerne og produktionsmetoden. Slottet investerede i begyndelsen af 1990'erne i et moderne produktionsanlæg, for at slottet selv kunne forestå vinifikationen og undgå iblanding af druer fra andre gårde. Vinene høster i dag generelt fine karakterer i vinpressen.

Cahors-vinen er en kraftig vin, der ofte er rig på garvesyre og frugt. Den udvikler sig ved lagring og skal ikke drikkes ung, når vinens nuancer ikke er fuldt udviklede. Den kan iltes ved dekantering.

Referencer og noter 

Cayx
Det danske kongehus
Peter Winnen

Peter Johannes Gertrudis Winnen (født 5. september 1957 i IJsselstein, Limbourg) er en tidligere hollandsk landevejscykelrytter. Han var professionel fra 1980 indtil 1991. Han vandt 2 etaper i Tour de France og et national mesterskab. Han kom på en samlet tredjeplads i Tour de France i 1983.

Eksterne henvisninger 

 

Mandlige cykelryttere fra Nederlandene
Absalonsgade (Silkeborg)

Absalonsgade er en gade i Silkeborgs midtby, der går fra Valdemarsgade til Wibergsgade. Gaden er 214 meter lang og præget af midtbyvillaer. Den er opkaldt efter Biskop Absalon (1128-1201), der var ærkebiskop i Lund, Sverige (dengang Danmark).

Gadens historie 
Gaden ligger i Lyngbykvarteret, der opstod omkring 1890, da man åbnede en jernbaneoverskæring ved det Koopmanske Svineslagteri. I mange år var forholdene elendige i kvarteret, hvor flertallet af beboerne var arbejdere og småkårsfolk: Vejens brolægning var mangelfuld eller ikke-eksisterende, gadelygter var der ingen af, polititilsyn glimrede ved sit fravær – undtagen når der skulle pantes for skat eller lignende – og postgangen var meget uregelmæssig. Med tiden løstes problemerne dog, efterhånden som bydelen voksede sammen med resten af Silkeborg.

Oprindelig lå der også en Svendsgade i kvarteret, som blev nedlagt, da man i 1919 flyttede Silkeborg Maskinfabrik fra Vestergade til området mellem Jernbanevej og Lyngbygade.

Noter 

Gader i Silkeborg
Jaan Kirsipuu

Jaan Kirsipuu (født 17. juli 1969 i Tartu) er en estisk tidligere cykelrytter.

Kirsipuu blev professionel cykelrytter i 1993. Fra 1998 til 2004 cyklede han for det franske hold Casino (omdøbt til AG2R i 2000). Fra 2005 til 2006 cyklede han på det franske hold Crédit Agricole. Herefter holdt han 3 års pause fra professionel cykelsport, men vendte i 2009 tilbage med en kontrakt hos det malaysiske Letua-mandskab. De seneste sæsoner har han kørt for Champion System.

Kirsipuu var tidligere blandt verdens bedste sprintere, og er foreløbigt noteret for over 160 sejre i løbet af sin karriere.

Han vandt i alt fire etaper i Tour de France, i 1999, 2001, 2003 og 2004. Han er den hidtil eneste etapevinder fra Estland. Han har også kørt med den gule førertrøje. Han har startet i Tour de France tolv gange uden at komme til mål i Paris, en negativ præstation han er alene om.

Med sine 42 år er han én af feltets absolut ældste og mest erfarne cykelryttere. På trods af den høje alder formår han stadig at vinde cykelløb. Senest i 2011 hvor det blev til to UCI-sejre.

Eksterne henvisninger 

Mandlige cykelryttere fra Estland
Personer fra Tartu
Tour of Qatar 2008

Den 7. udgave af Tour of Qatar bliver arrangeret mellem 27. januar til 1. februar 2007 på 6 etaper.

Etaper

Resultat

Eksterne links 
Officielle hjemmeside

Cykelløb i 2008
Tour of Qatar
Adilsvej

Adilsvej er en vej, der ligger i Hvinningdal i det vestlige Silkeborg. Vejen er en sidegade til Odinsvej og ligger mellem Ægirsvej og Heimdalsvej. Den 85 meter lange vej er uasfalteret og præget af parcelhuse.

Vejen blev, som de fleste af villavejene i Hvinningdal, anlagt i begyndelsen af 1970'erne. Den er opkaldt efter den svenske sagnkonge Adils, der ifølge blandt andet Saxo Grammaticus var gift med Rolf Krakes mor Yrsa. Sagnet om Adils har formodentlig rødder i en gammel overlevering om virkelighedens kong Attila.

Noter

Kilde 
 Silkeborg Bibliotek 

Gader i Silkeborg
Adler Lunds Gade

Adler Lunds Gade er en gade i Silkeborg, der går fra Sanatorievej til Åhavevej. Gaden er bebygget med villaer.

Gaden er opkaldt efter Th. Adler Lund, der var Silkeborgs anden birkedommer. Han efterfulgte i 1886 Vilhelm Drechsel og virkede i 11 år dobbeltembedet som birkedommer og formand for kommunalbestyrelsen. Han var en frisindet mand, der blev meget populær i byen. Han lod bygge dommerbolig med kontorer ved Søndergade (den nuværende Chr. 8. Vej), hvor der nu er motorkontor. Efter hans død i 1898 rejste kommunalbestyrelsen ham en mindesten på kirkegården.

Kilde 
 Silkeborg Bibliotek 

Gader i Silkeborg
Ahorns Allé

Ahorns Allé er en vej i Silkeborg, der er opkaldt efter træsorten ahorn.

Ahorns Allé ligger i Søholt, på nordbredden af Silkeborg Langsø, i et kvarter hvor de fleste af vejene har navn efter træer og buske. Ahorns Allé er en sidegade til Ansvej. Vejen er 380 meter lang og er præget af parcelhuse. 

Vejen er blandt de syv første villaveje, som blev blev anlagt i anden halvdel af 1950'erne.

Noter

Eksterne henvisninger 
Silkeborg Bibliotek 

Gader i Silkeborg
No Way Out (2008)

No Way Out 2008 er et professionelt wrestling pay-per-viewprogram produceret af World Wrestling Entertainment (WWE). Det fandt sted i Thomas & Mark Center i Las Vegas, Nevada det var anden gang at No Way Out fandt sted i Las Vegas, Nevada første gang var i år 2001. 

Den officielle sang til NWO 2008 er "Fake It" af Seether. Det var første gang i WWE historie at der var 2 Elimination Chambers kampe på samme dag.

Baggrund 
John Cena kom tilbage til Raw den 28. januar efter han returnerede ved Royal Rumble 2008 den 27. januar og vandt Royal Rumble i 2008 og fik en titel kamp ved WrestleMania XXIV. John Cena ville dog ikke vente helt til WrestleMania, så han udfordrede Randy Orton om titlen ved No Way Out og Randy Orton accepterede dette. Senere i showet blev der annonceret at der vil være en Elimination Chamber match ved No Way Out og vinderen af denne skulle møde den kommende WWE Champion ved WrestleMania XXIV. Mr. Kennedy udfordrede Ric Flair til en kamp ved No Way Out efter han vandt en kamp mod Brian Kendrick.
Ric Flair accepterede Mr. Kennedy udfordring.

Kampe 
WWE Championship Match:
John Cena Vs Randy Orton (c) for the WWE Championship.
John Cena skulle oprindeligt møde Randy Orton om WWE titlen ved WrestleMania XXIV men han ville hellere møde Randy Orton om WWE titlen ved No Way Out 2008.

World Heavyweight Championship Match:
Edge (c) Vs Rey Mysterio

Elimination Champer Match: Chris Jericho Vs Jeff Hardy Vs John Brandshaw Layfield Vs Shawn Michaels Vs Triple H Vs Umaga.
Vinderen af kampen vil møde John Cena eller Randy Orton for WWE Championship Title ved WrestleMania XXIV.

Elimination Chamber Match: Batista Vs BIg Daddy V Vs Fininlay Vs MVP Vs The Great Khali Vs The Undertaker.
Vinderen af kampen vil møde Edge eller Rey Mysterio om World Heavyweight Champion titlen ved WrestleMania XXIV.

Elimination Chamber Match:
Mr. Kennedy Vs Ric Flair
Hvis Ric Flair taber er han tvunget til at stoppe karrieren.

Wrestling
Wrestling i 2008

es:WWE No Way Out#2008
Albert Dams Vej

Albert Dams Vej er en vej i digterkvarteret i Gl. Balle i den nordlige del af Silkeborg. Vejen er sidegade til Balle Kirkevej og ligger mellem Rasmus Mortensens Vej og Jacob Paludans Vej. Den er 205 meter lang og præget af parcelhuse samt pænt anlagte haver med buske og frugttræer som de fleste andre gader i det kvarter.

Vejen er opkaldt efter forfatteren Albert Dam (1880-1972), der fra 1937 var bosat i Silkeborg. Albert Dam udgav en række romaner, der slog ham fast som en af tidens førende, danske forfattere. En buste af Albert Dam, udført af billedhuggeren Hans Jørgen Nicolaisen, står på hovedbiblioteket i Hostrupsgade.

Noter 

Gader i Silkeborg
Jernbanevej (Silkeborg)

Jernbanevej er en vej Silkeborg, der går fra Frederiksberggade til Vesterbrogade, langs den sydlige side af Silkeborg Station. Vejen er 1042 meter lang og er præget af midtbyvillaer og lavt etagebyggeri, med enkelte mindre forretninger.

Gadens historie 
Jernbanevej er en af de ældste gader i Lyngbykvarteret. Lyngbykvarteret opstod omkring 1890, da man åbnede en jernbaneoverskæring ved det Koopmanske Svineslagteri. I mange år var forholdene elendige i kvarteret, hvor flertallet af beboerne var arbejdere og småkårsfolk: vejenes brolægning var mangelfuld eller ikke-eksisterende, gadelygter var der ingen af, polititilsyn glimrede ved sit fravær – undtagen når der skulle pantes for skat eller lignende – og postgangen var meget uregelmæssig. Med tiden løstes problemerne dog, efterhånden som bydelen voksede sammen med resten af Silkeborg. Det Koopmanske Svineslagteri lukkede i 2002. Boligkomplekset Koopmans Gaard er i stedet opført på den gamle slagterigrund. 

Jernbanen kom til Silkeborg i 1871, efter at Michael Drewsen og andre havde iværksat anlæggelsen af en jernbane mellem Skanderborg og Silkeborg. Jernbanenettet på Silkeborgegnen var tidligere langt mere udbygget, men mange ruter er blevet nedlagt og erstattet af busdrifter eller privatbilisme. Der findes dog stadig en veteranbane på strækningen Bryrup-Vrads på et udsnit af den gamle Horsens-Bryrup-Silkeborg Jernbane.

Noter

Eksterne henvisninger 
 Silkeborg Bibliotek 

Gader i Silkeborg
Eckbach

Eckbach  er en flod i  den tyske delstat Rheinland-Pfalz, og en af Rhinens bifloder  fra venstre med en længde på 43 km. Den  har sit udspring i den nordlige del af Pfälzer Wald ved Carlsberg-Hertlingshausen og munder ud i Rhinen ved Bobenheim-Roxheim. 

Rhinens bifloder
Floder i Rheinland-Pfalz
François Tombalbaye

François Tombalbaye, også kaldt N'Garta Tombalbaye (født 15. juni 1918, død 13. april 1975) var en tchadisk politiker og blev Tchads første præsident.

Tombalbaye var præsident i Tchad i perioden 11. august 1960 til 13. april 1975, og var også regeringschef i perioden 26. marts 1959 til 13. april 1975. Han blev, da den tchadiske hær stormede præsidentpaladset.

Referencer 

Tchads præsidenter
Hillel Slovak

Hillel Slovak (13. april 1962 – 25. juni 1988) var en israelsk/amerikansk guitarist og tidligere medlem af Red Hot Chili Peppers. Han døde af en overdosis heroin i 1988. Efter hans død lavede Red Hot Chili Peppers en minde-sang om ham, som hed "Knock Me Down".

Eksterne henvisninger 
 

Guitarister fra USA
Jøder fra Israel
Tidligere medlemmer af Red Hot Chili Peppers
Frie franske styrker

De frie franske styrker (fransk: Forces Françaises Libres), FFL, var det Frie Frankrigs eksilregerings militære styrke under 2. verdenskrig.

Efter at Frankrig havde kapituleret og var besat af Nazi-Tyskland i 1940, ville Charles de Gaulle og andre franske politikere ikke anerkende den våbenstillstandsaftale, som blev undertegnet med tyskerne. De opfordrede i stedet deres landsmænd til at fortsætte kampen. Styrkerne blev rekrutteret fra de franske styrker, som ved kapitulationen var i Storbritannien og fra franskmænd og franske militære styrker, som blev evakueret til Storbritannien efter kapitulationen. Desuden fra de franske kolonier, særligt Tchad, Congo og Cameroun, som sluttede sig til de Gaulle. Majoriteten af de Frie Frankrig styrker bestod af soldater med anden etnisk baggrund end fransk.

I begyndelsen var det Frie Frankrig betydning mere psykologisk end militær, men de frie franske styrker voksede. De deltog i befrielsen af Libyen og gjorde i juni 1942 en betydelig indsats ved Bir Hakeim, da de opholdt de tyske styrker, så de britiske og styrker kunne omgruppere sig inden det Første slag om el-Alamein. Også i Eritrea, Syrien, Tunisien og Italien bidrog de frie franske styrker til den allierede krigsindsats.

Da Italien kapitulerede i september 1943 befriede de frie franske styrker Korsika og Elba, før de blev sat ind i befrielsen af selve Frankrig.

Frankrig under 2. verdenskrig
Onești

Oneşti er en by i Østkarpaterne i distriktet Bacău i Rumænien.

Gymnasten Nadia Comăneci blev født her i 1961. Fra 1965 til 1996 var byen kaldt "Gheorghe Gheorghiu-Dej" efter den rumænske leder.

Referencer 

Byer i Rumænien
Byer i distriktet Bacău
Tchads nationalforsamling

Nationalforsamlingen (fransk:Assemblée Nationale) er Tchads parlament. Det har 155 medlemmer, som bliver valgt ind hver fjerde år. Mouvement patriotique du Salut har for tiden flertal i parlamentet.

Nationalforsamling, Tchads
Parlamenter
Sighișoara

Sighișoara (ungarsk: Segesvár, tysk: Schäßburg) er en by i distriktet Mureș i Rumænien. Byen har  indbyggere.

Byen blev grundlagt af tyske indvandrere i middelalderen. Vlad Țepeș blev født her i 1431. Byens historiske centrum er på UNESCOs verdensarvsliste. Sidste weekend i juli er der en middelaldersfest.

Man mener, at den ungarske digter Sándor Petőfi døde nær byen ved slaget ved Segesvár i 1849.

Kilder og henvisninger

Byer i Rumænien
Byer i distriktet Mureș
Sebeș

Sebeș (ungarsk: Szászsebes, tysk: Mühlbach) er en by i distriktet Alba i Rumænien.

Byen blev grundlagt af tyske indvandrere i middelalderen. Kong Johan 1. af Ungarn døde her i 1540.

Referencer

Byer i distriktet Alba
Byer i Rumænien
Tigon

En tigon er en blanding (en hybridkat) mellem en hunløve og en hantiger.

En tigon bliver ofte forvekslet med en liger, der er det modsatte af en tigon nemlig en blanding mellem en hanløve og en huntiger.

Tigoner er ikke lige så udbredte som dens modpart, liger, men i løbet af det seneste århundrede, er der fremkommet flere og flere tigoner.

Tigre
Løver
Krydsninger
Viby Bibliotek

Viby Bibliotek eller Viby Folkebibliotek er et bibliotek i Aarhus beliggende i Viby.

Viby Bibliotek blev blev tegnet af arkitekt Charles K. Gjerrild indviet i 1956 og kunne fejre 50 års jubilæum den 30. august 2006, og 60 års jubilæum i 2016.

Indtil 2008 havde Viby en nærpolitistation i samme bygning, men denne er nu erstattet af borgerservice.

Eksterne henvisninger 

 Bibliotekets hjemmeside 
 I 2007 blev der optaget denne lille film fra et computerarrangement i bibliotekets sal – Wii i salen
 Hvad sker der nu på Viby Bibliotek?

Folkebiblioteker i Danmark
Biblioteker i Aarhus
Mediaș

Mediaş (ungarsk: Medgyes, tysk: Mediasch) er en by i distriktet Sibiu i Rumænien med  indbyggere.

Byen blev grundlagt af tyske indvandrere i 1146 og er en af Transsylvaniens ældste byer.

Rumæniens vigtigste naturgasfelt findes i området og selskaberne Romgaz og Distrigaz Nord har hovedkvarter i byen.

Kilder og henvisninger
  

Byer i distriktet Sibiu
Günther Anders

Günther Anders (født Günther Stern 12. juli 1902 i Breslau, død 17. december 1992 i Wien) var en tysk filosof. Han var gift med Hannah Arendt 1929 - 1937. I 1983 modtog han Adorno-prisen.

Bibliografi 

 Über das Haben. Sieben Kapitel zur Ontologie der Erkenntnis. Bonn 1928 Cohen Vlg. (unter: Günther Stern)
 Une Interprétation de l’Aposteriori. In: Recherches Philosophiques, 1935 (unter: Günther Stern)
 Pathologie de la Liberté. In: Recherches Philosophiques, 1936 (unter: Günther Stern)
 On the Pseudo-Concreteness of Heidegger’s Philosophy. In: Philosophy and Phenomenological Research Vol. 3, 1948 (unter: Günther Stern-Anders)
 Kafka pro und kontra, München 1951, C.H. Beck Vlg.
 Die Antiquiertheit des Menschen: Über die Seele im Zeitalter der zweiten industriellen Revolution [Band I] (Vlg. C.H. Beck),  – (Erstpublikation 1956)
 George Grosz, Zürich 1961, Arche-Vlg.
 Bert Brecht. Gespräche und Erinnerungen. Zürich 1962, Arche-Vlg.
 Wir Eichmannsöhne. München 1964, C.H. Beck Vlg.
 Philosophische Stenogramme (Vlg. C.H. Beck),  – (E 1965)
 Die Schrift an der Wand. Tagebücher 1941–1966. München 1967, C.H. Beck Vlg.
 Visit Beautiful Vietnam. ABC der Aggressionen heute. Köln 1968, Pahl-Rugenstein-Vlg.
 Der Blick vom Turm. Fabeln. Mit 12 Abb. von A. Paul Weber (Vlg. C.H. Beck),  – (E 1968)
 Der Blick vom Mond. Reflexionen über Weltraumflüge (Vlg. C.H. Beck),  – (E 1970)
 Kosmologische Humoreske. Erzählungen. Frankfurt 1978, Suhrkamp-Vlg.
 Besuch im Hades. Auschwitz und Breslau 1966. Nach „Holocaust“ 1979. (Vlg. C.H. Beck),  – (E 1979)
 Mathias Greffrath (Hg.), Günther Anders (Mitverfasser): Die Zerstörung einer Zukunft. Gespräche mit emigrierten Sozialwissenschaftlern. Erstausg., Reinbek 1979 (Rowohlt),  & Frankfurt/Main, New York 1989 (Campus), 
 Die Antiquiertheit des Menschen: Über die Zerstörung des Lebens im Zeitalter der dritten industriellen Revolution [Band II] (Vlg. C.H. Beck),  – (E 1980)
 Die atomare Drohung. Radikale Überlegungen zum atomaren Zeitalter (Vlg. C.H. Beck),  – (E 1981)
 Hiroshima ist überall (Vlg. C.H. Beck),  – (E 1982)
 Ketzereien (Vlg. C.H. Beck),  – (E 1982)
 „Das Günther Anders Lesebuch“. Zürich 1984, Diogenes-Vlg.
 Mensch ohne Welt. Schriften zur Kunst und Literatur (Vlg. C.H. Beck),  – (E 1984)
 Tagebücher und Gedichte (Vlg. C.H. Beck),  (E 1985)
 Lieben gestern. Notizen zur Geschichte des Fühlens (Vlg. C.H. Beck),  – (E 1986)
 Mariechen. Eine Gutenachtgeschichte für Liebende, Philosophen … (Vlg. C.H. Beck),  – (E 1987)
 Gewalt – ja oder nein. Eine notwendige Diskussion. Hg. v. Manfred Bissinger. (Knaur TB 3893),  (E 1987)
 Die molussische Katakombe. Roman (Vlg. C.H. Beck),  – (E 1992)
 Über Heidegger (Vlg. C.H. Beck),  (aus dem Nachlass veröffentlicht, München 2001)

Eksterne link 

Filosoffer fra Tyskland
Personer fra Breslau
Debattører
Jøder fra Tyskland
Tyskere i 1900-tallet
Sfântu Gheorghe

Sfântu Gheorghe  (rumænsk udtale: [ˈsfɨntu ˈɡe̯orɡe];  eller Szentgyörgy, ungarsk udtale:[ˈʃɛpʃisɛɲɟørɟ]; ; engelsk lit.: Saint George) er hovedstaden i distriktet Covasna, Rumænien. Den ligger i den centrale del af landet og i den historiske region Transsylvanien og ligger ved floden Olt i en dal mellem Baraolt-bjergene og Bodocbjergene . Byen administrerer to landsbyer, Chilieni (Kilyén) og Coșeni (Szotyor). (ungarsk: Sepsiszentgyörgy) er hovedstad i  i Rumænien.

Byen ligger i den etniske gruppe  området i det østlige transsylvanien og har ungarsk-talende flertal (ca. 75%). Byen har  indbyggere.

En af Donau-deltaets flodgrene og en landsby ved dens munding hedder også "Sfântu Gheorghe". Det betyder "Sankt Georg" på rumænsk.

Kilder og henvisninger

Byer i distriktet Covasna
Byer i Rumænien
Donau
Michael Balzary

Michael Peter Balzary med kunstnernavnet Flea (født 16. oktober 1962 i Melbourne, Australien), er en australsk bassist i bandet Red Hot Chili Peppers. 

Udover at være bassist, spiller Michael Balzary også trompet. Dette gjorde han hele sin barndom, inden den daværende Red Hot Chili Peppers-guitarist, Hillel Slovak, introducerede ham for bassen i deres high school-år. Udover Red Hot Chili Peppers har Flea spillet med Joshua Redman, The Mars Volta, Jane's Addiction, Thom Yorke og Alanis Morissette og en del andre kunstnere.

Flea er meget kendt for sin slapteknik på bassen, som han mestrer til fulde. På den måde er han en ret anderledes bassist. Specielt tilbage i de tidlige 80'ere – da Red Hot Chili Peppers spillede mere funk/punk, end de gør den dag i dag – udøvede han denne teknik.

Udover musikken har Flea også spillet med i flere spillefilm. Han kan blandt andet ses i The Big Lebowski, Tilbage til fremtiden II og My Own Private Idaho. Han optræder også som hippie, der slikker LSD af Johnny Depps ærme i filmen Fear and Loathing in Las Vegas

Filmografi 
 Baby Driver  (2017)

Eksterne henvisninger 

 

Bassister fra Australien
Medlemmer af Red Hot Chili Peppers
Personer fra Melbourne
Stockholms Slot

Stockholms Slot (svensk Stockholms slott) i Stockholm i Sverige er den officielle residens for den svenske regent. Kongen og de øvrige kongeliges personlige kontorer samt repræsentationskontorer er beliggende i slottet sammen med et museum og et skatkammer. Kongefamiliens private residens er Drottningholm Slot.

Det nuværende slot blev bygget, efter at det tidligere slot brændte ned til grunden den 7. maj 1697. Arkitekten var Nicodemus Tessin den yngre, som forinden havde bygget en længe i en ny stil. Efter branden fik han til opgave at genopbygge slottet fuldstændig efter samme læst, dvs. en firlænget bygning med indadskrånende tag og skjulte skorstene i ydervæggene.

Slottet er beliggende på Stadsholmen umiddelbart nord for den gamle by i Stockholm. Det svenske parlament er placeret umiddelbart ved siden af på Helgeandsholmen.

Eksterne henvisninger 

 De kungliga slotten
 Statens fastighetsverk

Slotte i Sverige
Residensslotte
Slot
Bunnefjorden

Bunnefjorden er den del af Oslofjorden som ligger øst for Nesodden. Den nordøstligste del af Bunnefjorden ligger i Oslo kommune, den inderste (sydligste) del ligger i Ås kommune, Frogn kommune og resten er delt mellem Nesodden kommune i vest og Oppegård kommune i øst.

Vandet er af dårlig kvalitet, specielt under 50 meters dybde og nær bunden.

De største øer i Bunnefjorden er Langøyene, Malmøya, Ulvøya, Ormøya, Gressholmen og Husbergøya.

Fjorde i Viken
Nesodden
Hötorget

Hötorget er et torv i midten af Stockholm placeret i bydelen Östermalm. Om dagen kan man købe frisk frugt og grønt her.

Hötorget T-banestation blev åbnet i 1952 og er dekoreret med blå fliser.

Pladser i Stockholm